เจิ้งโจว

| เจิ้งโจว 郑州市 |
| --- | --- |
นครระดับจังหวัด
郑州市 • นครเจิ้งโจว
เขตเจิ้งโจวใหม่หอคอยอนุสรณ์เอ้อร์ชีกรีนแลนด์เซนทรัลพลาซาวัดเส้าหลินป่าเจดีย์ วัดเส้าหลินจักรพรรดิหยานและหวางศาลหลักเมืองเจิ้งโจว
สมญา: เมืองธุรกิจ, เมืองสีเขียว
คำขวัญ: Partnership, Openness, Innovation, and Harmony (博大、开放、创新、和谐)
th
ที่ตั้งของนครเจิ้งโจว ในมณฑลเหอหนาน
เจิ้งโจวที่ตั้งในที่ราบจีนตอนเหนือแสดงแผนที่ที่ราบจีนตอนเหนือเจิ้งโจวเจิ้งโจว (ประเทศจีน)แสดงแผนที่ประเทศจีน
พิกัด (ศาลาว่าการมณฑลเหอหนาน): 34°45′50″N 113°41′02″E﻿ / ﻿34.764°N 113.684°E﻿ / 34.764; 113.684
ประเทศ: สาธารณรัฐประชาชนจีน
มณฑล: เหอหนาน
ศูนย์กลางการปกครอง: เขตจงเยฺหวียน
จำนวนเขตการปกครอง: 6 เขต  5 นครระดับอำเภอ  1 อำเภอ
การปกครอง
 • นายกเทศมนตรี: หวาง ซินเหว่ย์ (王新伟)
พื้นที่
 • นครระดับจังหวัด: 7,507 ตร.กม. (2,898 ตร.ไมล์)
 • เขตเมือง: 1,024 ตร.กม. (395 ตร.ไมล์)
 • รวมปริมณฑล: 1,979 ตร.กม. (764 ตร.ไมล์)
ประชากร (2018)
 • นครระดับจังหวัด: 10,120,000 คน
 • ความหนาแน่น: 1,300 คน/ตร.กม. (3,500 คน/ตร.ไมล์)
 • เขตเมือง: 5,810,000 คน
 • ความหนาแน่นเขตเมือง: 5,700 คน/ตร.กม. (15,000 คน/ตร.ไมล์)
GDP (2018)
 • GDP รวม: 1.014 ล้านล้านเหรินหมินปี้  (144 พันล้านดอลลาร์สหรัฐ)
 • ต่อหัว: 100,200 เหรินหมินปี้   (14,000 ดอลลาร์สหรัฐ)
เขตเวลา: UTC+8 (เวลามาตรฐานจีน)
รหัสไปรษณีย์: 450000
รหัสพื้นที่: 371
รหัส ISO 3166: CN-HA-01
ป้ายทะเบียนรถ: 豫A
เว็บไซต์: www.zhengzhou.gov.cn
เจิ้งโจว (จีนตัวย่อ: 郑州; จีนตัวเต็ม: 鄭州; พินอิน: Zhèngzhōu) เป็นเมืองหลวงและเมืองที่ใหญ่ที่สุดของมณฑลเหอหนาน ในภาคกลางของสาธารณรัฐประชาชนจีน ตั้งอยู่ทางกึ่งกลางค่อนไปทางเหนือของมณฑลเหอหนาน เป็นหนึ่งในนครศูนย์กลางแห่งชาติ [zh] เป็นเมืองศูนย์กลางของที่ราบภาคกลางของจีน และเป็นศูนย์กลางทางการเมือง เศรษฐกิจ เทคโนโลยี และการศึกษาของมณฑล เจิ้งโจวเป็นส่วนหนึ่งของเขตมหานครเจิ้งโจว ซึ่งประกอบด้วยเจิ้งโจวเองและไคเฟิง ทั้งสองแห่งนับว่าเป็นศูนย์กลางของเขตเศรษฐกิจจงยฺเหวียน
นครเจิ้งโจวตั้งอยู่ทางฝั่งใต้ของแม่น้ำเหลือง เป็นศูนย์กลางหลักในโครงข่ายการคมนาคมขนส่งของจีน โดยมีทางรถไฟที่เชื่อมเจิ้งโจวไปยังยุโรป รวมทั้งยังมีท่าอากาศยานนานาชาติ ณ ค.ศ. 2020 เจิ้งโจวมีแหล่งมรดกโลกทางวัฒนธรรม 2 แห่ง ได้แก่ โบราณสถานแห่งเติงเฟิง และคลองใหญ่ (ต้า-ยฺวิ่นเหอ) เจิ้วโจวเป็นที่ตั้งของตลาดกลางสินค้าโภคภัณฑ์เจิ้งโจว (ZCE) ซึ่งเป็นตลาดซื้อขายล่วงหน้าแห่งแรกของประเทศจีน รวมทั้งยังมีเขตเศรษฐกิจท่าอากาศยานเจิ้งโจว ซี่งเป็นเขตเศรษฐกิจท่าอากาศยานแห่งแรกของประเทศจีนด้วยเช่นกัน
จากข้อมูลสำมะโนประชากรจีน ค.ศ. 2020 นครเจิ้งโจวมีประชากรอาศัยอยู่จำนวน 12,600,574 คน โดยในจำนวนนี้มี 10,260,667 คนที่อาศัยอยู่ในเขตสิ่งปลูกสร้าง (built-up area) ซึ่งประกอบด้วยเขตที่อยู่ในตัวเมือง 6 เขต บวกกับอำเภอจงมู่ นครซินเจิ้ง และนครสิงหยาง ซึ่งในปัจจุบันเริ่มมีความเป็นเมืองมากขึ้น เจิ้งโจวมีจีดีพีรวม 1.014 ล้านล้านเหรินหมินปี้ใน ค.ศ. 2018 มหานครเจิ้งโจวได้รับเลือกให้เป็นหนึ่งใน 13 นครขนาดใหญ่ที่เกิดขึ้นใหม่ในประเทศจีน จากการรายงานโดยอีโคโนมิสต์อินเทลลิเจนซ์ยูนิต (Economist Intelligence Unit) เมื่อเดือนกรกฎาคม ค.ศ. 2012 และได้รับเลือกให้เป็นนครศูนย์กลางแห่งชาติแห่งที่แปดอย่างเป็นทางการ เมื่อ ค.ศ. 2017 โดยรัฐบาลกลางในกรุงปักกิ่ง
เจิ้งโจวเป็นเมืองหลักด้านการวิจัยทางวิทยาศาสตร์ โดยปรากฏอยู่ในรายชื่อเมือง 130 อันดับแรกของโลกตามดัชนีคุณภาพงานวิจัย (Nature Index)  เจิ้งโจวเป็นที่ตั้งของมหาวิทยาลัยระดับประเทศหลายแห่ง ที่สำคัญเช่น มหาวิทยาลัยเจิ้งโจว มหาวิทยาลัยเหอหนาน มหาวิทยาลัยเกษตรเหอหนาน มหาวิทยาลัยการแพทย์จีนเหอหนาน และมหาวิทยาลัยเทคโนโลยีเหอหนาน